《胡伯玉隐趣图四咏 其三 岁寒亭》
元代·陈樵

夕陨悲蕣华，秋零悼蒲柳。急景不可留，高风邈难久。

风霜十二不，松竹凋独后。还与岭上梅，结为岁寒友。

草木本无情，犹能同岁寒。奈何市井交，轻薄不足观。

作者简介：（1278—1365）元东阳人，字君采，号鹿皮子。幼承家学，继受经于程直方。学成不仕，隐居圁谷。性至孝。为文新逸超丽。有《鹿皮子集》。